65 ezer forintért látványosan utálhatod Melania Trumpot | NLCafé
Donald Trump beiktatása előtt több divattervező is bojkottot hirdetett Melania Trump ellen. Most azonban ennek ellenkezője történt: a Dolce&Gabbana divatház ugyanis azokat bojkottálja, akik Melania Trump miatt bojkottálják a márkát.
Melania Trump ruhája máris botrányt kavart
A dolog előzménye, hogy Melania Trump rendszeresen viseli a Dolce&Gabbana ruháit, többek között Ferenc pápával való találkozásakor és pár napja, a Fehér Házba költözésekor is az ő egyik kreációjuk volt rajta. Erre fel viszont az amerikai First Ladyvel – vagyis nyilván inkább narancssárga férjével – nem szimpatizáló D&G vásárlók közül rengetegen kinyilvánították, hogy ezután bojkottálják a márkát. Domenico Dolce és Stefano Gabbana válaszul piacra dobott egy pólót, direkt nekik: egy hatalmas, piros szívvel és a #Boycott Dolce&Gabbana felirattal.
A “hivatalos” Melania Trump-utáló póló 245 dollárba, vagyis nagyjából 65 ezer forintba kerül. Viszont aki hordani szeretné, méghozzá eredeti változatban, annak bizony a Dolce&Gabbana divatháztól kell megvásárolnia azt, melyet viszont Melania Trump miatt elvileg ugye bojkottál. Micsoda paradoxon!
Még Több Dolce and Gabbana	Melania Trump